## *Το ποίημα του μήνα (Ιούλιος):*

**“…Τον ΙΟΥΛΙΟ κάποτε μισανοίξανε**

**Τα μεγάλα μάτια της μες στα σπλάχνα μου**

**Την παρθένα ζωή μια στιγμή να φωτίσουν…**

**Αμαρτία μου να ‘χα κι εγώ μιαν αγάπη**

**Ρόδο μου ρόδο αμάραντο…”**

Ο. Ελύτης, Άξιον εστί



 **Σώμα του καλοκαιριού**

**II**

**Πάει καιρός που ακούστηκεν η τελευταία βροχή…**

**Τώρα ο ουρανός καίει απέραντος**

**Τα φρούτα βάφουνε το στόμα τους…**

**Και πλάι απ’ το νερό που στάζει συλλαβίζοντας**

**Ένα πελώριο φυτό κοιτάει κατάματα τον ήλιο! […]**

**…] Πίνω νερό κόβω καρπό**

**Χώνω το χέρι μου στις φυλλωσιές του ανέμου**

**Οι λεμονιές αρδεύουνε τη γύρη της καλοκαιριάς**

**Τα πράσινα πουλιά σκίζουν τα όνειρά μου**

**Φεύγω με μια ματιά**

**Ματιά πλατιά όπου ο κόσμος ξαναγίνεται**

**Όμορφος από την αρχή στα μέτρα της καρδιάς.**

**XIII**

**[…] Μεγάλο καλοκαίρι από κιμωλία**

**Μεγάλο καλοκαίρι από φελλό…**

**Ένα και δυο: τη μοίρα μας δεν θα την πει κανένας**

**Ένα και δυο: τη μοίρα του ήλιου θα την πούμε εμείς.**

**Εμείς τη λέμε τη ζωή την πιάνουμε απ’ τα χέρια**

**Κοιτάζουμε τα μάτια της που μας ξανακοιτάζουν**

**Κι είναι αυτό που μας μεθάει μαγνήτης το γνωρίζουμε**

**Κι αν είναι αυτό που μας πονάει κακό το ‘χουμε νιώσει**

**Εμείς τη λέμε τη ζωή πηγαίνουμε μπροστά**

**Και χαιρετούμε τα πουλιά που μισεύουνε**

**Είμαστε από καλή γενιά.**

**(Ο. Ελύτης, Ήλιος  ο πρώτος (αποσπάσματα), εκδ. Ίκαρος)**